Várdomb község Képviselő-testülete
Szám: V/147-4/2013. 



J E G Y Z Ő K Ö N Y V

Készült: Várdomb községi Önkormányzat Képviselő-testületének 2013. február 27-én Várdombon a községházán megtartott  Képviselő-testületi ülésen. 
Az ülés kezdete: 18.00 óra.
Jelen vannak:  Simon Csaba polgármester
 Boros Tiborné, Csillag József, Kovács Ferenc, Vári József képviselő-testületi tagok.

Tanácskozási joggal megjelentek: Nagyné Pohlon Mónika aljegyző, Szőtsné Fehér Györgyi intézményvezető, Iván Attiláné gazdálkodási főmunkatárs. 
Simon Csaba polgármester üdvözli a megjelenteket, megállapítja, hogy az 5 fő képviselő-testületi tagból 5 fő jelen van, így az ülés határozatképes, azt megnyitja. 
A polgármester ismertette a megjelentekkel, hogy a testületi ülés napirendi pontjai
a meghívóban kiküldöttek szerint kívánja tárgyalni. Más javaslat nem hangzott el, a képviselők jóváhagyólag tudomásul vették, egyhangúan elfogadták a napirendi pontok meghívó szerinti tárgyalását. 
N a p i r e n d i  p o n t o k

1./  Tájékoztató a két ülés között eltelt időszakban történt fontosabb eseményekről, és a tett    
       intézkedésekről. 
        Előadó: Simon Csaba polgármester

2./   Őcsényi Közös Önkormányzati Hivatal 2013. évi költségvetésének megtárgyalása
Előadó: Simon Csaba polgármester

3./  Várdomb Község Önkormányzatának és intézményének 2013. évi költségvetés 
       tárgyalása.

Előadó: Simon Csaba polgármester

4./   Szociális alapszolgáltatások intézményi térítési díjának megállapítása


Előadó: Simon Csaba polgármester

5./ Gondozási Központ létszám bővítésének megtárgyalása


Előadó: Simon Csaba polgármester

6./  Fogászati alapellátásra kötött megbízási szerződés módosítása


Előadó: Simon Csaba polgármester

7./  Dél-Tolna Aqua Társulás 2013. évi működési költségeinek hozzájárulás megállapítása

Előadó: Simon Csaba polgármester
8./  Bejelentések, kérdések.

1./  Tájékoztató a két ülés között eltelt időszakban történt fontosabb eseményekről, és a tett    
       intézkedésekről. 
        Előadó: Simon Csaba polgármester
Simon Csaba polgármester tájékoztatja a képviselőket, a  két ülés között eltelt időszakban történt eseményekről: 

· A közmunka program keretében alkalmazható foglalkoztatotti létszám és a ráfordítási összeg jelentősen csökkent az idei évben. Március 1-jén  2 fő foglalkoztatásával kezdjük meg a közfoglalkoztatási programot. A kulturális közfoglalkoztatási program keretében foglalkoztatottakról még várjuk a visszajelzést. 
· A kamerarendszer bővítésére kértünk árajánlatot az Oktel Kft-től, ha a jelenlegi rendszert bővítjük akkor 190e Ft + áfa egy kamera felszerelése, új helyre történő telepítés 430.e Ft+áfa.

· A Leader program keretében megvalósított kamerarendszer elszámolása megtörtént a pályázati pénzt átutalták.  

· Az energetikai pályázat előkészített anyagát a pályázatíró a nagyon szoros határidőre történő beadásra hivatkozva nem tudta leadni.  

· A Szekszárdi Járási Hivatal Népegészségügyi Intézete Várdomb község közigazgatási területén is ellenőrzést végzett a közterületek tisztaságával és a dohányzással kapcsolatos tiltó táblák ellenőrzésével kapcsolatosan. 
· Keszthelyiné Vajda Mária egykori várdombi lakos a temetőben lévő stációk, kápolna, kereszt felújítását kezdeményezte és felajánlást tesz ezen műemlékek felújítására, rekonstruálására. 

· A Tolna Megyei Katasztrófavédelmi Igazgatóság a település polgári védelmi terveinek a felülvizsgálatát folytatta le.  
Simon Csaba polgármester javaslatára a képviselők 5 igen szavazattal ellenszavazat és tartózkodás nélkül az alábbi határozatot hozták: 





11/2013.(II.27.) számú határozat






Várdomb község Önkormányzatának Képviselő-testülete a 

a polgármester tájékoztatóját a két ülés között történt eseményekről, a tett intézkedésekről elfogadja és tudomásul vette. 

2./   Őcsényi Közös Önkormányzati Hivatal 2013. évi költségvetésének megtárgyalása

Előadó: Simon Csaba polgármester

A napirendi ponthoz kapcsolódó előterjesztést a képviselők kézhez kapták. 
Kovács Ferenc képviselő: A közös hivatal költségvetéséhez a Várdombnak még hozzá kell járulnia a továbbiakban is 2.600e forinttal. Nyilvánvalóvá vált, hogy a kapott állami támogatás nem fedezi a közös hivatal működését. 

Boros Tiborné képviselő: Sok a bizonytalansági tényező a költségvetéssel kapcsolatosan, nem a közös hivatal költségvetésére gondolok, hanem a településére. A közös hivatal költségvetése is része a községének, de ahhoz, hogy hozzátudjunk járulni a hivatali költségvetéshez tisztába kell legyünk a település költségvetésével. Nem tudjuk, hogy mi lesz a könyvtárral, nem tudjuk, hogyan fog működni a konyha és az óvoda, bölcsőde. Nem látok semmiféle tartalékot a költségvetésben ami ezeknek a feladatoknak a fedezetét szolgálná, vagy váratlan esetre megoldást biztosítana. 
Simon Csaba polgármester: Most vitték el a település hitelállományát, nincs hitelünk és most tartalékot akarunk képezni. Az előző évben sokkal rosszabb mutatószámokkal tudtuk összeállítani a költségvetést. A 2012. évi normatíva elszámolásból előzetes adatok szerint lesz bevételünk, de erről nem tudunk még pontos számokat, majd a 2012. évi zárszámadáskor látjuk a megtakarításunkat.  

Boros Tiborné képviselő a közös hivatal költségvetés további egyeztetésére teszem azt a javaslatot, hogy fél álláshelyet szeptemberig ne töltsön be a hivatal és addigra tisztázódik az óvodánál, konyhánál lévő bizonytalan állapot. Ezzel nem elvonni akarja az álláshelyet a képviselő csak tartalék létszámba kívánja helyezni, ezáltal szeptemberig keletkezik bér jellegű megtakarítás.
Nagyné Pohlon Mónika aljegyző: A közös hivatal kirendeltségének működését, feladatainak ellátását, mint azt már az előzőekben is jeleztem, ezzel a létszámmal nem látom biztosítottnak. Májustól a hivatalt teljes átszervezését követően még egy fővel kevesebb létszámmal fogunk működni, a feladatok ellátását még inkább nem látom megoldottnak, és még ebből a létszámból nem foglalkoztatunk fél főt akkor szinte elképzelhetetlennek látom a működést. 

Vári József képviselő: Érdeklődtem a környező településeken és a közös hivatalok működéséhez nem járulnak a települések hozzá az állami támogatáson felül. Sióagárd az állami támogatáson felül nem tesz hozzá a közös hivatal működéséhez. Várdomb és Pörböly községek a körjegyzőség működésekor a költségeket 60-40%-os arányban osztotta meg egymás között. Az előzetes tárgyalásokon is ilyen arányú költségmegosztásról esett szó, miért változott meg ez az arány? Pörbölyön is sok a megoldandó feladat, kevésnek tartom a lakosságszám arányosan a Pörbölyre eső 31,57%-os arányt. 
Iván Attiláné gazdálkodási főmunkatárs: A körjegyzőség működésekor a két település közötti költségmegosztási arány 60-40% volt ami már nem az eredeti lakosságszám alapú megosztást, hanem plusz feladatok ellátását is magában foglalta. Akkor még az élelmezésvezető a körjegyzőség alkalmazásában állt és fél állásban látta el, ezen feladatát. Pörböly az élelmezésvezető fél álláshelyére jutó kiadásokat a település saját költségvetéséből biztosítja. A közös hivatal finanszírozása feladatalapú és nem feladat finanszírozás. Továbbá a Mötv. 85.§(11) bekezdése is ezt tartalmazza „A közös hivatal működési költségeit a közös hivatalhoz tartozó önkormányzatok –eltérő megállapodásuk hiányában – lakosságszámuk arányában biztosítják”
Nagyné Pohlon Mónika aljegyző: Az Őcsényi Közös Önkormányzati Hivatal megalakulásakor megkötött megállapodás és annak módosításában is mindig is a költségek a települések lakosainak létszámarányos megosztása szerepelt. Soha nem merült fel, hogy ezzel valaki nem ért egyet! 
Vári József képviselő: Meg kell kérdezni Pörböly község Képviselő-testületét, hogy hajlandó-e 40%-os támogatást biztosítani a Várdombi Kirendeltség működéséhez? 

Simon Csaba polgármester: A jövőre is gondolnunk kell, három település áll most kapcsolatban és azt gondolom, hogy Pörböllyel kialakított 22 év munkáját nem lehet felrúgni ilyen módon. 

Csillag József képviselő: A 3.850e forintos hozzájárulást, amit Várdombnak és Pörbölynek kell megfizetni, csökkenteni kell. Arra a szintre kell lecsökkenteni a kiadásokat, amit az állam lefinanszíroz. 
Nagyné Pohlon Mónika aljegyző: Ilyen módon nem látom biztosítottnak a kirendeltség működését, az állami finanszírozás nem elegendő a működéshez. Nagyon szűkös keretek között állítottuk össze a költségvetésünket, nem látok lehetőséget a működésre, ha ilyen módon lecsökkentjük a kiadásainkat. 

Iván Attiláné gazdálkodási főmunkatárs: Mik azok a tételek amiket ne szerepeltessünk és melyek azok amiből el lehet vonni bizonyos összegeket. 
A egyeztetés során az Őcsényi Közös Hivatal Várdombi Kirendeltségének költségvetéséből 1.062.e forint kerüljön elvonásra a bér és annak járulékaiból 600e forint dologi kiadásokból (áram, Magyar Közlöny, útiszámla) a fennmaradó 462. e forintot. 
Csillag József képviselő: Amennyiben a pörbölyi képviselők elfogadják a 60-40%-os hozzájárulás mértékét és elfogadják az általunk javasolt költségvetés módosítását akkor még kisebb összegű hozzájárulást kell fizessenek. 

Simon Csaba polgármester: Sipos Lajos pörböly község polgármesterével a kapcsolatot felveszem és a következő képviselő-testületi ülésen beszámolok a döntésről, addig is javaslom a közös hivatal költségvetésének módosítását napoljuk el. 

Simon Csaba polgármester javaslatára a képviselők 5 igen szavazattal ellenszavazat és tartózkodás nélkül az alábbi határozatot hozták: 
12/2013.(II.27.) számú határozat

Várdomb község Önkormányzatának Képviselő-testülete az Őcsényi Közös Önkormányzati Hivatal Várdombi Kirendeltségének 2013. évi költségvetésének módosítását további egyeztetések lefolytatásáig elnapolja.  

Határidő: folyamatos

Felelős: Nagyné Pohlon Mónika aljegyző

3./  Várdomb Község Önkormányzatának és intézményének 2013. évi költségvetés 
      megtárgyalása.

Előadó: Simon Csaba polgármester

A képviselők a napirendhez kapcsolódó előterjesztést kézhez kapták. 

Simon Csaba polgármester: Az előterjesztéshez kapcsolódóan a képviselőknek megküldtem a költségvetés elfogadásáról a véleményemet tartalmazó levelet. 
Boros Tiborné képviselő: A továbbiakban is fenntartom a költségvetést érintő bizonytalansági tényezőket, melyről dönteni legkorábban csak májusban fogunk, nehéz így dönteni a költségvetésről.

 Simon Csaba polgármester: A továbbiakban is fenntartom a véleményemet, hogy eddig is nagyon takarékos gazdálkodást folytattunk és ezután is visszafogott gazdálkodást folytatunk. A költségvetés terv adatokat tartalmaz, a váratlan helyzeteket nem tudjuk előre a költségvetésben szerepeltetni a negyedéves előirányzat módosítás ad erre lehetőséget, melynek során korrigálhatjuk a költségvetést. 
Vári József képviselő: A költségvetésből a fejlesztésre szánt összeget hiányolom, nem tudunk fejleszteni a településen.
Iván Attiláné gazdálkodási főmunkatárs: Országos fejlesztési moratóriumot vezettek be március végéig. Fejleszteni csak fejlesztési bevételből lehet, Várdombon nincs fejlesztési bevétel. Az államtól kapott támogatást csak működésre lehet felhasználni. 

Simon Csaba polgármester: Nagy eredménynek tartom, hogy egy élhető települést működtetünk, jelentős eredménynek tartom az eddigi energetikai beruházásokat is. Jelen helyzetben örülnünk kell, ha működni tudunk. 
Csillag József képviselő: A konyha működését is felül kell vizsgálnunk, egy fővel kevesebb emberrel is el lehet látni a feladatot és az élelmezésvezető fél műszakbank a konyhán segíthetne. Ezzel is csökkenthetnénk a kiadásokat. 

Simon Csaba polgármester: Ezek azok a feladatok amelyeket az év során meg kell még oldanunk és döntést kell hoznunk úgy mint az óvoda és a bölcsőde társulásával kapcsolatosan. 

Nagyné Pohlon Mónika aljegyző: Minden lehetőséget kihasználunk, ahhoz hogy takarékosan gazdálkodjunk, az iskola átadásánál is a karbantartó bérének 50%-os átszámlázásától kezdve a számlák átirányításán keresztül minden törvényes lehetőséget kihasználunk, hogy a település költségvetését mentesítsük. 
Simon Csaba polgármester javaslatára a képviselők 5 igen szavazattal ellenszavazat és tartózkodás nélkül az alábbi határozatot hozták:

13/2013.(II.27.) számú határozat
Várdomb község Önkormányzatának Képviselő-testülete
Várdomb Község Önkormányzatának és az intézményének 2013. évi költségvetés elfogadást elnapolja további egyeztetéseket lefolytatásáig. 

Határidő: folyamatos

Felelős: Simon Csaba polgármester

4./   Szociális alapszolgáltatások intézményi térítési díjának megállapítása


Előadó: Simon Csaba polgármester
A képviselők a napirendi ponthoz kapcsolódó előterjesztést kézhez kapták, a témával kapcsolatos kérdés, észrevétel, hozzászólás nem hangzott el.

Simon Csaba polgármester javaslatára a képviselők 5 igen szavazattal ellenszavazat és tartózkodás nélkül az alábbi határozatot hozták: 

14/2013.(II.27.) számú határozat
Várdomb község Önkormányzatának Képviselő-testülete 

a szociális szolgáltatások, és a szociális étkeztetés  térítési díjának megállapításáról szóló 1. sz. mellékletét  a  jegyzőkönyv melléklete szerinti tartalommal jóváhagyja.

Megbízza az aljegyzőt a melléklet szociális rendeletében történő átvezetésével. 

Határidő: azonnal

Felelős: Simon Csaba polgármester


     Nagyné Pohlon Mónika aljegyző a melléklet 
              átvezetésével.

5./ Gondozási Központ létszám bővítésének megtárgyalása


Előadó: Simon Csaba polgármester

A képviselők a napirendi ponthoz kapcsolódó írásos előterjesztést kézhez kapták.

Nagyné Pohlon Mónika aljegyző: A Bátaszékről kapott anyagból kitűnik, hogy a 2,5 fő 2013. július 1-től történő felvételéből következik a költségek megnövekedése. A 2013. évben jelentős plusz kiadást nem ró a településünkre, mert ezidáig elegendő volt az állami támogatás, sőt még ki sem használtunk a Várdombra eső keretösszeget.  2014-től azonban nem lehet tudni az állami támogatás nagyságát ezért előreláthatólag akkor már Várdombnak is hozzá kell járulnia a gyermekjóléti és családgondozói feladatok ellátásához. A tájékoztatóból kitűni, hogy a Gondozási Központ ideiglenesen kapta meg az engedélyt a Gondozási Központ működésére, amennyiben nem teljesíti az előírt feltételeket az engedélyt visszavonhatják. 
Kérdés, hozzászólás nem hangzott el.

Simon Csaba polgármester javaslatára a képviselők 5 igen szavazat ellenszavazat és tartózkodás nélkül az alábbi határozatot hozták: 

15/2013.(II.27.) számú határozat
Várdomb község Önkormányzatának Képviselő-testülete 
a.) a személyes gondoskodást nyújtó szociális intézmények szakmai feladatairól és működésük feltételeiről 15/1998.(IV.30.) NM rendelet 1. számú mellékletében, valamint a személyes gondoskodást nyújtó szociális intézmények szakmai feladatairól és működésük feltételeiről szóló 1/2000.(I.7.) SzCsM rendelet 2. számú mellékletének I. fejezet 3. pontjában foglaltakra figyelemmel ezennel hozzájárul, hogy a bátaszéki Gondozási Központnál 2013. július 1-jétől a családsegítésnél 1,5 fő, míg a gyermekjóléti szolgálatnál 1 fős létszámbővítésre kerüljön sor.

b.) az intézmény álláshelyeinek létszámát az alábbiakban határozza meg:

a.) családsegítés


4 fő

b.) gyermekjóléti szolgálat
3 fő

c.) védőnői szolgálat

4 fő

d.) házi segítségnyújtás           10 fő

e.) étkeztetés


1 fő

f.) nappali ellátás

2 fő

Összesen:                                        24 fő

c.) egyúttal a 108/2007.(VI.26.), valamint az ezt módosító 135/2007.(VIII.28.) és a 24/2008.(III.04.) KT határozatait 2013. június 30-ával hatályon kívül helyezi.

Határidő: 2013. június 05.

Felelős:   Nagyné Pohlon  Mónika  aljegyző

               (a határozat megküldéséért)

6./  Fogászati alapellátásra kötött megbízási szerződés módosítása


Előadó: Simon Csaba polgármester
A fogászati alapellátásra kötött megbízási szerződés módosításáról szóló előterjesztést a képviselők kézhez kapták, a napirendi ponttal kapcsolatosan kérdés, hozzászólás nem hangzott el. 
Simon Csaba polgármester javaslatára a képviselők 5 igen szavazattal, ellenszavazat és tartózkodás nélkül az alábbi határozatot hozták: 

16/2013.(II.27.) számú határozat
Várdomb Község Önkormányzatának Képviselő-testülete az „AGROSILV” Kft.-vel (6500 Baja, Batthyány u. 28/A., ügyvezető: dr. Pataki Anna) fogászati alapellátásra 2012. január 1-jétől 2016. december 31-éig kötött, és a határozat mellékletét képező megbízási szerződés-módosítást tudomásul veszi.

Határidő: 2013. március 31.

Felelős:   Nagyné Pohlon Mónika aljegyző


       a határozat megküldéséért
7./  Dél-Tolna Aqua Társulás 2013. évi működési költségeinek hozzájárulás megállapítása


Előadó: Simon Csaba polgármester
A napirendi ponthoz kapcsolódó írásos előterjesztést a képviselők kézhez kapták, a napirendi ponttal kapcsolatosan kérdés, hozzászólás nem hangzott el. 

Simon Csaba polgármester javaslatára a képviselők 5 igen szavazattal ellenszavazat és tartózkodás nélkül az alábbi határozatot hozták:
17/2013.(II.27.) számú határozat
Várdomb Község Önkormányzat Képviselő-testülete a Dél-Tolna Aqua Ivóvízminőség-javító Önkormányzati Társulás 2013. évi működési költségeinek fedezésére 93.750,- forint összegű hozzájárulást fizet a társulás részére.

A képviselő-testület a fenti hozzájárulást a 2013. évi költségvetése terhére biztosítja.

A képviselő-testület az éves hozzájárulás első negyedévre esedékes összegét 2013. március 10-ig, a fennmaradó összegét minden hónap 10-éig időarányosan fizeti meg.

Határidő: 2013. március 10.

Felelős:    Simon Csaba polgármester 

A határozatról értesül: 

-  Pénzügy

-  Irattár

- Dél-Tolna Aqua Ivóvízminőség Javító Önkormányzati Társulás (7144 Decs, Fő u. 23) 

8./  Bejelentések, kérdések.

Simon Csaba polgármester: Előző képviselő-testületi ülésen már szó esett a Sárköz-Dunavölgye Siómente Egyesület pénzbeli támogatás kéréséről melynek településünket érintő lakosságszám arányos összege 150.195,- forint.  A képviselők a támogatást igénylő levelet és annak mellékletét kézhez kapták. Az egyesületen keresztül jutott támogatáshoz egy várdombi vállalkozó, az önkormányzat a térfigyelő kamera rendszer kiépítését valósította meg ezen pályázati támogatás  formájában.Az Együtt Várdombért Egyesület is ennek az egyesületnek a segítségével tudta felújítani a faluházat. 

Kovács Ferenc: Érhet bennünket valamiféle hátrány, ha nem tudjuk támogatásban részesíteni az egyesületet? 

Simon Csaba polgármester: Ezt a támogatást kérték, semmiféle kötelezettségünk nincs amennyiben tudjuk, támogatjuk a kért összeggel, ha nem akkor nem. 

Több kérdés, hozzászólás nem hangzott el.
Simon Csaba polgármester javaslatát a képviselők 2 igen, 2 ellenszavazattal és 1 tartózkodással nem fogadták el így az alábbi határozatot hozták: 
18/2013.(II.27.) számú határozat
Várdomb Község Önkormányzat Képviselő-testülete a Sárköz-Dunavölgye-Siómente Egyesület pénzbeli támogatás kérését a település nehéz anyagi helyzetére való hivatkozással nem tudja támogatni.
Határidő: 2013. március 20.
Felelős: Simon Csaba polgármester
Több kérdés, hozzászólás nem hangzott el, a polgármester a képviselő-testületi ülést 22.15 órakor bezárta. 







Kmf.

Simon Csaba 



Nagyné Pohlon Mónika 

                        polgármester                                                  aljegyző

